عبد الغنی مجددی دہلوی

عبد الغنی مجددی دہلوی (1235ھ - 1296ھ / 1820ء - 1879ء) ہندوستان سے تعلق رکھنے والے ایک مشہور حنفی عالم، محدث اور شیخ طریقت تھے۔ وہ شاہ احمد سعید مجددی کے چھوٹے بھائی اور محمد اسحاق دہلوی کے ممتاز تلامذہ میں سے تھے۔ ان کے معروف تلامذہ میں رشید احمد گنگوہی، محمد قاسم نانوتوی اور دیگر نامور علما و مشائخ شامل ہیں۔

 ولادت اور تعلیم 
عبد الغنی مجددی کی ولادت شعبان 1235ھ کو دہلی میں ہوئی۔ ابتدائی تعلیم میں قرآن مجید حفظ کیا اور پھر اپنے والد مولانا ابوسعید رامپوری، مولانا مخصوص اللہ بن شاہ رفیع الدین دہلوی، شاہ اسحاق محدث دہلوی، شیخ عابد سندھی اور شیخ ابو زاہد رومی سے مختلف علوم حاصل کیے۔ ان کی تعلیم کا مرکز دہلی تھا، جہاں ہزاروں طلبہ نے ان سے علم حدیث حاصل کیا۔ جب شاہ اسحاق محدث دہلوی نے مکہ مکرمہ کی طرف ہجرت کی تو عبد الغنی مجددی ان کے جانشین مقرر ہوئے اور درس حدیث کا سلسلہ جاری رکھا۔

 نسب 
ان کا نسب شیخ احمد سرہندی المعروف مجدد الف ثانی سے جا ملتا ہے، جس کا سلسلۂ نسب یوں ہے:
"عبد الغنی بن ابوسعید رامپوری بن صفی القدر بن عزیز القدر بن محمد عیسی بن سیف الدین بن محمد معصوم بن شیخ احمد سرہندی مجدد الف ثانی"۔

 بیعت و خلافت 
عبد الغنی مجددی اپنے والد مولانا ابوسعید رامپوری سے بیعت ہوئے اور انہی سے خلافت حاصل کی۔ ان کا روحانی سلسلہ اس طرح ہے:
 عبد الغنی مجددی دہلوی (م: 1296ھ)
 ابو سعید رامپوری (م: 1250ھ)
 غلام علی دہلوی نقشبندی (م: 1240ھ)
 مرزا مظہر جان جاناں (م: 1195ھ)
 سید نور محمد بدایونی (م: 1135ھ)
 سیف الدین فاروقی (م: 1098ھ)
 محمد معصوم (م: 1079ھ)
 احمد سرہندی مجدد الف ثانی (م: 1034ھ)

عبد الغنی مجددی علمی اور روحانی حیثیت سے اپنے وقت کے اہم شخصیات میں شمار ہوتے تھے۔ ان کے مشہور تلامذہ میں محمد قاسم نانوتوی، رشید احمد گنگوہی اور رفیع الدین دیوبندی شامل ہیں۔امام اہل السنت حضرت علامہ عبد الشکور فاروقی لکھنوی، از پروفیسر محمد عبد الحی فاروقی، صفحہ 175

 ہجرت اور وفات 
1857ء میں برطانوی حکومت کے استقرار پر عبد الغنی مجددی نے ہندوستان چھوڑ دیا اور 1273ھ میں مدینہ منورہ ہجرت کر لی۔ وہاں انھوں نے بقیہ زندگی درس و تدریس اور ارشاد و تربیت میں گزاری اور 6 محرم الحرام 1296ھ کو وفات پائی۔ انھیں جنت البقیع میں سپردِ خاک کیا گیا۔صحبتے با اہل دل، سید ابو الحسن علی ندوی، صفحہ 29

 تصانیف 
عبد الغنی مجددی کی علمی خدمات میں مختلف تصانیف شامل ہیں، جن میں سے «إنجاح الحاجة» اور سنن ابن ماجہ کا حاشیہ خاص طور پر معروف ہیں۔

 مزید دیکھیے 
 محمد عابد سندی
 احمد سرہندی

 حوالہ جات 

زمرہ:1879ء کی وفیات
زمرہ:1820ء کی پیدائشیں
زمرہ:احناف
زمرہ:بھارت کے سنی علما
زمرہ:بھارتی علمائے اسلام
زمرہ:محدثین
زمرہ:مشائخ مجددیہ
زمرہ:مشائخ نقشبندیہ
زمرہ:جنت البقیع میں مدفون شخصیات
زمرہ:نقشبندی صوفیاء
زمرہ:مسلم شخصیات
زمرہ:باب حدیث/متعلقہ مضامین